Võime oletada: seda sünnib tänapäeval harva, et inimene leiab kõik nii olevat nagu Piiblis kirjutatud. Harva on jutlus hea. Harva on kirik au sees. Enamasti on ikka nii, et jutlust ei kuulata, matusel kuulatakse ainult leinajate nimesid ja ebasündsat viidet lahkunu  vigadele. Kuid see ei tohi meid segada. Eks ütle ju Jumala sulane siin, Jesaja raamatus, et tema nägu on otsekui ränikivi. See ei liigu, kui talle tema äpardust meelde tuletatakse. See ei kohku, kui talle öeldakse, et kirik on külm ja seal on koos ainult vaesed inimesed.